ใช้ชีวิตอย่างสุขภาพดี รับประทานอาหารที่มีประโยชน์ ขจัดความเครียด
การออกกำลังกายช่วยเสริมสร้างทั้งสุขภาพกายและจิต การออกกำลังช่วยให้ร่างกายแข็งแรง ควบคุมน้ำหนัก สร้างสมดุลและเพิ่มการประสานงานของกล้ามเนื้อ อีกทั้งร่างกายจะหลั่งสารเอนดอร์ฟินออกมาซึ่งจะทำให้คุณรู้สึกดี  พยายามออกกำลังกายทั้งแบบแอโรบิคและฝึกบริหารกล้ามเนื้อ การออกกำลังกายแบบแอโรบิคช่วยให้อัตราการเต้นของหัวใจเพิ่มขึ้นและเพิ่มความทนทาน กิจกรรมต่างๆ ที่สามารถทำได้ เช่น วิ่งเหยาะๆ เดินเร็ว ว่ายน้ำ หรือ กีฬาชนิดอื่นๆ พยายามออกกำลังกายเป็นเวลา 75-150 นาทีต่อสัปดาห์ กิจกรรมเสริมสร้างความแข็งแรง เช่น การยกเวต จะช่วยสร้างมวลกระดูกและกล้ามเนื้อ พยายามวางตารางทำให้ได้สองครั้งต่อสัปดาห์ หากคุณไม่ไปตามหมอนัดก็เป็นการเปิดโอกาสให้เกิดโรค นั่นหมายความว่าการรักษาก็จะซับซ้อนและยากขึ้นตามลำดับ  ตรวจสุขภาพเป็นประจำอย่างน้อยปีละหนึ่งครั้ง หากแพทย์ประจำตัวแนะนำให้ตรวจร่างกายเฉพาะส่วนเพิ่มก็จงปฏิบัติตาม หากมีโรคประจำตัว ให้ถามแพทย์ว่าควรปฏิบัติตนอย่างไรให้อาการดีขึ้นหรือป้องกันไม่ให้แย่ลง สังเกตว่าในครอบครัวมีโรคกรรมพันธุ์หรือเปล่า หากมีพยายามไปตรวจให้บ่อยครั้ง อุบัติเหตุที่เกิดขึ้นจากการเล่นกีฬาหรือบนท้องถนนเป็นสาเหตุหลักของ การบาดเจ็บที่สมองและไขสันหลัง  ขับรถอย่างระมัดระวัง คาดเข็มขัดนิรภัยทุกครั้งและเคารพขีดจำกัดความเร็วตามกฎหมาย  ระมัดระวังเมื่อข้ามถนน มองซ้ายขวาให้แน่ใจว่ามีรถมาหรือเปล่า ใส่อุปกรณ์ป้องกันที่จำเป็นทุกครั้งเมื่อเล่นกีฬา โดยเฉพาะอย่างยิ่งกีฬาที่เสี่ยงอันตรายเช่น อเมริกันฟุตบอล ขี่ม้า ปีนหน้าผา บันจีจัมพ์ ดิ่งพสุธา สกี หรือเล่นสโนว์บอร์ด สารเหล่านั้นรวมไปถึง มลภาวะทั่วไป ยาฆ่าแมลง ไอเคมี และ แร่ใยหิน หากคุณเป็นคนดื่มอยู่แล้วพยายามอย่าให้เกินอัตราแนะนำต่อวัน สำหรับผู้หญิงคือไม่เกินหนึ่งแก้ว และผู้ชายไม่เกิน 1-2 แก้ว  การดื่มแอลกอฮอล์ในปริมาณไม่มากไม่ก่อให้เกิดปัญหาสุขภาพ สามารถดื่มได้ตราบใดที่คุณยังร่างกายแข็งแรงและไม่โหมดื่มเกินไป การดื่มแอลกอฮอล์อย่างหนักอาจก่อให้เกิดโรคมะเร็งหลอดอาหาร โรคหัวใจ เส้นเลือดในสมองแตก ความดันโลหิตสูง โรคตับ หรือ อุบัติเหตุได้  หากคุณดื่มแอลกอฮอล์ ตรวจสอบให้แน่ใจว่าไม่ได้ดื่มพร้อมกับทานยาเพราะแอลกอฮอล์อาจทำปฏิกริยากับยาได้ อย่าเมาแล้วขับ ถึงจะสูบมาแล้วหลายปีแต่การเลิกสูบบุหรี่จะทำให้สุขภาพดีและอายุยืนขึ้น การสูบบุหรี่เพิ่มความเสี่ยงต่อโรคต่างๆ ดังนี้:  โรคตับต่างๆ และมะเร็งตับ มะเร็งที่ส่วนต่างๆ ของร่างกาย เช่น หลอดอาหาร กล่องเสียง ลำคอ ปาก กระเพาะปัสสาวะ ตับอ่อน ไต และ ปากมดลูก หัวใจวาย เส้นเลือดในสมองตีบหรือแตก เบาหวาน โรคตา เช่น ต้อกระจก โรคแก้วตา ติดเชื้อในระบบทางเดินหายใจ โรคเหงือก ยาเสพติดมีโทษหลายประการ นอกจากจะเป็นอันตรายด้วยตัวของมันเองแล้ว หากนำไปผสมกับสารอื่นๆ อาจเกิดผลเสียที่คาดไม่ถึง ปัญหาสุขภาพที่เกิดจากยาเสพติดรวมไปถึง:  ขาดน้ำ สับสน สูญเสียความทรงจำ วิกลจริต ชัก โคม่า สมองถูกทำลาย เสียชีวิต ร่างกายของคุณใช้โปรตีนเพื่อสร้างเซลล์ใหม่ นั่นหมายความว่า การซ่อมแซมเนื้อเยื้อที่เสียไปมีความสำคัญต่อร่างกายของคุณมาก  แม้ว่า เนื้อและผลิตภัณฑ์จากสัตว์จะเป็นแหล่งโปรตีนหลัก คุณยังสามารถได้รับโปรตีนจากผักได้เช่นกัน โปรตีนสามารถพบได้ใน เนื้อสัตว์ นม ปลา ไข่ ถั่วเหลือง และพืชตระกูลถั่วหลายชนิด ผู้ใหญ่ควรทานอาหารที่มีโปรตีนสูง 2-3 หน่วยบริโภคต่อวัน สำหรับเด็กความต้องการโปรตีนจะแตกต่างออกไปขึ้นอยู่กับอายุ ผลไม้คืออาหารที่มาจากส่วนดอกของพืช ในขณะที่ผักมาจากลำต้น ตาดอก และราก ทั้งสองอย่างเป็นแหล่งวิตามินและแร่ธาตุชั้นยอดที่ร่างกายต้องการเพื่อสร้างสุขภาพที่ดีในระยะยาว  ผลไม้เช่น พืชตระกูลเบอรี่ ถั่ว ข้าวโพด ถั่วลันเตา แตงกวา ธัญพืช มะกอก พริกไทย ฟักทอง สควอช เมล็ดทานตะวันและมะเขือเทศ ผักเช่น ขึ้นฉ่าย ผักกาดหอม ผักโขม กะหล่ำดอก บรอกโคลี บีตรูต แครอทและมันฝรั่ง ผักผลไม้มีแคลอรีและไขมันต่ำ แต่มีไฟเบอร์และวิตามินสูง การทานอาหารที่มีผักผลไม้เป็นส่วนประกอบช่วยลดความเสี่ยงของการเกิดโรค มะเร็ง หัวใจ ความดันโลหิตสูง หลอดเลือดสมองและเบาหวาน ทานผลไม้ให้ได้ 4 จานต่อวันและผัก 5 จานต่อวัน คาร์โบไฮเดรตรวมไปถึง น้ำตาล แป้งและไฟเบอร์ ร่างกายของเราได้รับพลังงานจากการแตกตัวของพันธะน้ำตาล น้ำตาลทั่วไปย่อยง่ายกว่าน้ำตาลเชิงซ้อน  น้ำตาลทั่วไปหาได้จาก ผลไม้ นม ผลิตภัณฑ์จากนม ผัก และขนมหวาน คาร์โบไฮเดรตเชิงซ้อนพบได้ใน ถั่ว ถั่วลันเตา ถั่วเลนทิล มันฝรั่ง ข้าวโพด ขนมปังที่ทำจากธัญพืชไม่ขัดสี แคลอรีครึ่งหนึ่งที่ได้รับในแต่วันควรมาจากคาร์โบไฮเดรตเชิงซ้อนมากกว่าน้ำตาลทั่วไป ร่างกายต้องการไขมันเพื่อดูดซึมวิตามินบางชนิดที่ละลายในไขมัน ควบคุมการติดเชื้อ การจับตัวกันของเลือดและรักษาการทำงานของสมองให้เป็นปกติ แต่หากบริโภคมากเกินไปก็ส่งผลร้ายต่อร่างกาย  แหล่งไขมันโดยทั่วไปมาจาก เนย ชีส นมครบส่วน (ไม่มีการแยกไขมันออก) ครีม เนื้อสัตว์และน้ำมันพืช การทานอาหารที่มีไขมันมากเกินไปเพิ่มอัตราเสี่ยงของการเกิดคลอเลสเตอรอลสูง โรคหัวใจและโรคหลอดเลือดสมอง คุณสามารถลดการบริโภคไขมันได้ด้วยการหันมารับประทาน เนื้อไม่ติดมัน สัตว์ปีก ปลา และดื่มนมไขมันต่ำ  ร้านอาหารหลายแห่งใช้ส่วนผสมที่มีไขมันสูงเช่น ครีม นมครบส่วน หรือ เนย เพื่อปรุงรสชาติอาหารให้ดีขึ้น หากหันมาทำอาหารทานเองอาจช่วยควบคุมปริมาณไขมันในอาหารได้ หากคุณทานอย่างสมดุลก็จะได้รับวิตามินและแร่ธาตุเพียงพอ แร่ธาตุเหล่านี้มีความสำคัญต่อการทำงาน เจริญเติบโตและซ่อมแซมตนเองของร่างกาย  เราพบวิตามินและแร่ธาตุได้ในอาหารหลายชนิด โดยเฉพาะ ผัก ผลไม้ ธัญพืชที่ไม่ผ่านการขัดสี เนื้อสัตว์ และ ผลิตภัณฑ์จากนม หากกังวลว่าไม่ได้รับวิตามินและแร่ธาตุครบถ้วน ให้ปรึกษาแพทย์เรื่องทาน วิตามินและแร่ธาตุเสริม สตรีมีครรภ์และเด็กอาจต้องการวิตามินและแร่ธาตุในสัดส่วนที่แตกต่างจากคนปกติ แม้ว่าร่างกายอาจต้องการเกลือเพื่อรักษาการทำงานของกล้ามเนื้อและเส้นประสาท ควบคุมปริมาตรของเลือดและความดันโลหิต แต่หากรับประทานมากไปก็ส่งผลเสียต่อร่างกาย  การรับประทานเกลือในปริมาณมากส่งผลให้ความดันโลหิตสูง อีกทั้งยังทำให้โรค ตับ ไต และ หัวใจกำเริบได้ อาหารส่วนมากมีเกลือโดยธรรมชาติอยู่แล้ว แต่อาจมีการเติมเกลือเพื่อปรุงให้รสชาติดีขึ้น ผู้ใหญ่ไม่ควรรับประทานเกลือเกินหนึ่งช้อนชาต่อวัน ยิ่งมีโรคประจำตัว ยิ่งควรทานน้อยกว่านี้ หลีกเลี่ยงอาหารขยะ. อาหารขยะไม่ได้มีแค่ไขมันสูง แต่ยังมีเกลือปริมาณมากอีกด้วย การดื่มน้ำเพียงพอจะช่วยร่างกายขับสารพิษและรักษาสุขภาพร่างกายและไตให้แข็งแรง  ผู้ใหญ่อาจดื่มน้ำถึง 4 ลิตรต่อวัน ทั้งนี้ขึ้นอยู่กับน้ำหนักตัว กิจกรรมที่ทำและสภาพอากาศ วิธีที่ดีที่สุดในการรักษาร่างกายให้ชุ่มชื่นคือ การดื่มน้ำให้เพียงพอ จะได้ไม่กระหาย หากคุณปัสสาวะน้อยหรือปัสสาวะมีสีเข้มหรือขุ่น ก็ควรดื่มน้ำมากกว่านี้ เพื่อนและครอบครัวทำให้การใช้เวลาผ่อนคลายเป็นไปอย่างมีความสุขเนื่องจากคนเหล่านี้สามารถให้ความช่วยเหลือได้เมื่อเกิดความลำบากในชีวิต  สานสายใยใกล้ชิดกับผู้อื่นด้วยการ เขียนจดหมายไปหา โทรศัพท์ หรือนัดเจอกันก็ได้ ไม่ก็ใช้โลกโซเชียลเพื่อติดต่อสื่อสารกัน การมีปฏิสัมพันธ์ทางสังคมบ่อยๆ ช่วยสร้างความผ่อนคลายและลดความเครียด หากรู้สึกโดดเดี่ยว ให้กลุ่มช่วยเหลือหรือผู้ให้คำปรึกษา การนอนหลับไม่เพียงพอส่งผลให้เกิดความเครียดสะสมเนื่องจากร่างกายเหนื่อยล้าจากการอดนอน  การนอนหลับทำให้มีพลังต่อสู้กับเชื้อโรคและหายป่วยเร็วขึ้น นอนให้ได้ 7-8 ชั่วโมงต่อวัน สำหรับบางคนอาจต้องนอนเกินนี้ งานอดิเรกช่วยให้คุณมีจุดมุ่งหมายในอนาคตอีกทั้งยังป้องกันไม่ให้จมอยู่กับเรื่องเครียดๆ  หางานอดิเรกที่ไม่เสียเงินมากเพื่อที่จะทำได้ตลอดปี เช่น อ่านหนังสือ ฟังเพลง ทำงานศิลปะ ทำงานฝีมือ หรือเล่นกีฬา  หลีกเลี่ยงกิจกรรมที่มีการแข่งขันสูงเพราะจะสร้างความกดดันมากขึ้น พิจารณาเอาเองว่าต้องการเวลาว่างธรรมดาหรือหากิจกรรมผ่อนคลายทำอย่างจริงจัง ไม่ก็ลองทำดูก่อนหลายๆ อย่างแล้วค่อยเลือกว่าสิ่งไหนเหมาะสมที่สุด:  นึกภาพสงบนิ่ง ฝึกการผ่อนคลายกล้ามเนื้อ โดยเกร็งและผ่อนกล้ามเนื้อทีละส่วน นั่งสมาธิ เล่นโยคะ นวด ไท่เก๊ก ดนตรีหรือศิลปะบำบัด หายใจลึกๆ สนุกกับชีวิตและหาสิ่งที่ทำให้ชีวิตมีความหมายทำ  หากิจกรรมที่ทำให้รู้สึกมีเป้าหมาย เช่น หลายคนชอบทำงานอาสาสมัครในเวลาว่าง หากิจกรรมพัฒนาสมองทำเพื่อกระตุ้นให้สมองใช้งานได้ดี ไม่ว่าจะ เป็นกิจกรรมที่ทำร่วมกับเพื่อนฝูง ครอบครัวหรืออาจไปหาคอร์สเรียนก็ได้ ไม่ก็หางานฝีมือใหม่ๆ ทำ จงกระตือรือร้นกับสิ่งรอบตัวเสมอ สานสัมพันธ์กับคนรอบข้าง ไม่ว่าจะเป็นเพื่อน ครอบครัว กลุ่มศาสนา หรือชุมชน ก็สามารถมีส่วนช่วยให้คุณมีความสุขและหัวใจชุ่มชื่น อ่อนเยาว์ได้ทั้งนั้น
ฟิตด้วยการออกกำลังกาย. ไวในการสังเกตและแก้ไขปัญหาสุขภาพ. อย่าเสี่ยงชีวิตโดยไม่จำเป็น. หลีกเลี่ยงสารเคมีที่อาจก่อให้เกิดปัญหาสุขภาพ. แอลกอฮอล์มากไปไม่ดี. อย่าให้บุหรี่ลดอายุ. กายและจิตไม่พัวพันยาเสพติด. ทานโปรตีนให้เพียงพอเพื่อช่วยให้ร่างกายซ่อมแซมตนเองได้ไวขึ้น. รักษากำลังวังชาด้วยอาหารที่ประกอบไปด้วยผักและผลไม้หลากชนิด. ร่างกายกระชุ่มกระชวยด้วการทานคาร์โบไฮเดรตในปริมาณที่เหมาะสม. ทานไขมันให้พอดี. ทานอาหารที่มีประโยชน์เพื่อรับวิตามินและแร่ธาตุอย่างเต็มที่. ลดเกลือ. ชำระล้างร่างกายด้วยการดื่มน้ำให้เพียงพอ. รักษาสุขภาพจิตให้ดีด้วยการมีปฏิสัมพันธ์ที่ใกล้ชิด. สุขภาพดีด้วยการนอนให้เพียงพอ. สร้างความตื่นเต้นด้วยชีวิตด้วยงานอดิเรก. หาเวลาผ่อนคลาย. ปลูกความสุข.
https://www.wikihow.com/Live-a-Long-Life https://www.wikihow.com/Live-a-Long-Life https://www.wikihow.com/Live-a-Long-Life
Living a Healthy Lifestyle Eating a Healthy Diet Reducing Stress